་ཀྱི།།ཐུགས་བསྐྱེད་ལྷག་པར་བདེ་ལ།
རྟེན་མཆོག་གཙོ་བོ་སངས་རྒྱས་སྨན་གྱི་བླ།།བཻ་ཌཱུ་ཪྻ་སྣང་འོད་ཀྱི་རྒྱལ་པོ་ཡི།།མཛེས་སྐུ་བལྟ་བས་མི་ངོམས་ངོ་མཚར་ཅན།།གསར་དུ་བསྐྲུན་པར་མཛད་ལ།སྡིག་ལྷོ་ཅན་གྱི་སྤྱོད་ངན་སྣ་ཚོགས་པས།།གནོད་པའི་
སྦྱོར་བ་བགྱིད་ཀྱང་གནོད་ལན་དུ།།ཕན་པ་འབའ་ཞིག་སྒྲུབ་པའི་རྒྱལ་སྲས་ཀྱི།།མཛད་པ་ཉམས་སུ་བཞེས་ལ།སྐུ་གསུང་ཐུགས་ཀྱི་མཛད་པ་རླབས་པོ་ཆེ།མཐའ་དག་རང་དོན་དྲི་མས་མ་སྦགས་པར།།མཁའ་མཿ

ཡིད་ཅན་ཀུན་ལ་ཕྲལ་ཡུན་དུ།།ཕན་པའི་ཆུར་སྨིན་མཛད་ལ།རིང་ནས་དགོངས་པའི་འདྲེན་པ་སྟོང་གི་སྐུ།།བཞུགས་གནས་གཙུག་ལག་ཁང་བཅས་བདེ་བླག་ཏུ།།འགྲུབ་ཅིང་མཆོད་པའི་བྱེ་བྲག་
ཆེཆེན་པོས།།བསོད་ནམས་ཚོགས་ཆེན་སྤེལ་ལསརིགས་གཟུགས་འབྱོར་པས་མཐོ་བའི་མི་དབང་རྣམས།།རྒྱགས་དང་དྲེགས་པའི་འདུ་བྱེད་རིང་བཏང་ནས།།གང་གི་ཞབས་མཐིལ་གཙུག་གི་རྒྱན་བསྙེན་ཅིང་།།འདོད་པ
སྐྱེས་ཀྱིས་མཆོད་ལ།ཚུལ་ཁྲིམས་དོན་དུ་གཉེར་བའི་ཡིད་ཅན་ལ།།རབ་ཏུ་བྱུང་དང་དགེ་སློང་བསླབ་གཞི་སོགས།།ཇི་སྙེད་སྩལ་བས་ངུར་སྨྲིག་འཛིན་པའི་ཁྲུས།།ས་ཆེན་དོག་པོར་འགེངས་ལ།དད་པའི་རྫས་རྣམས་
དཀོན་མཆོག་མཆོད་པ་དང་།།ཆེན་གསུམ་པཞེངས་དང་དགེ་འདུན་བསྙེན་བཀུང་སོགས།།བཀའ་གདམས་སྐུ་མཆེད་གསུམ་ཀའི་རྣམ་པར་ཐར།།ཁྱོད་ཉིད་གཅིག་པུར་མངའ་ལ།ནམ་དག་དགའ་ལྡན་ཆོས་ཀྱི་མཛོད
ཆེན་པོའི།།གླིང་དུ་གྲགས་པའི་གནྡྷོ་ལ་ཡི་གཞི།།ཆ་ལག་དང་བཅས་སླར་ཡང་གསར་བསྐྲུན་གྱི།།བཀོད་པས་ཁྱད་པར་འཕགས་ལ།སངས་རྒྱས་དངོས་བྱོན་རྣམ་འདྲེན་ཀྱང་སྐྱའི་མཚན།།སྡེ་འདིར་སྤྱན་དྲངས
རྟེན་དང་བརྟེན་པ་ཀུན།།དག་པ་རབ་འབྱམས་ངོ་བོར་བྱིན་རླབས་པའི།།རབ་ཏུ་གནས་པ་མཛད་ལ།ཆེ་ཆུས་གཙོས་པའི་དང་ལྡན་དུ་མས་ཀྱང་།།རང་རང་འབྱོར་ཚོགས་གཅེས་ཤིང་ཕངས་པ་ཀུན།།དད་པའི་ཤུགས

ཀྱིས་འདྲེན་པ་རྣམ་གཉིས་ལ།།མཆོད་པའི་བྱ་བས་བྲེལ་ལསརྒྱལ་བའི་ཡུམ་གཅིག་རྡོ་རྗེ་རྣལ་འབྱོར་མ།།བསྙེན་ཅིང་སྒྲུབ་ལ་བརྩོན་པ་ལྷུར་མཛད་ཚེ།།སྐུ་གསུང་ཐུགས་ཀྱི་བྱིན་གྱིས་བརླབས་པ་ཡི།།མཚན་མ་དངོས་སུ་
བརྙེས་ལ།ལྷ་མཆོག་དཔའ་བོ་བྲམ་ཟེའི་གཟུགས་ཅན་དང་།།འདོད་ཁམས་དབང་ཕྱུག་དཔལ་ལྡན་རེ་མ་ཏིའི།།ཡེ་ཤེས་དངོས་བཞུགས་སྣང་བརྙན་ལེགས་བསྐྲུན་ཏེ།།བསྟན་བསྲུང་གཙོ་བོར་བསྔགས་ལ།དྭངས
བསིལ་རི་བོར་བྱང་སེམས་རྟག་ཏུ་ངུའི།།སྣང་བརྙན་སོགས་ལ་མཆོད་ཅིང་སྨོན་པ་ན།།དབྱ་བ་རྔའི་སྒྲ་དང་ལྷན་ཅིག་ཨེ་ཏོག་ཆར།།འདབ་མ་ལྔ་པས་ཁྱབ་ལ།ཁྱབ་བདག་ཡེ་ཤེས་བསྟན་པའི་སྒྲོན་མེ་ཡི།།སྐུ་
གདུང་སྙིང་པོར་བཞུགས་པའི་མཆོག་སྡོང་ལས།།བྱིན་རླབས་བདུད་རྩིའི་རྒྱུན་མཆོགང་མངོན་སུམ་དུ།།བབ་པའི་འོ་མཚམབརྙེས་ལ།།རྣམ་འདྲེན་སངས་རྒྱས་བདུན་གྱི་ལྷ་ཁང་དང་།།ནོར་བཟང་ཕུག་སོགས་ཁྱད
འཕགས་གནས་རྣམས་སུ།།རྣམ་དཀར་འབྲེལ་པ་འཐོག་ཅིང་ཐུགས་བསྐྱེད་ཀྱིས།།བསྟན་འགྲོའི་བདེ་སྐྱིད་སྤེལ་ལ་ཡ་འོད་ཀྱི་ཕུང་པོ་རྩི་བས་ལྔའི་རྣམ་པ་ལས།།གཞོན་ནུ་བརྟན་པའི་འཁོར་ལོ་རིགས་ལྔ་ཡི།།རྣམ
རོལ་གཟིགས་ཤིང་བྱིན་གྱིས་བརླབས་པ་ཡི།།དགེ་མཚན་དེ་ངོས་སུ་བརྙེས་ལ།བྱང་ཆུབ་སེམས་ལ་ཐུགས་དམ་མཛད་པའི་ཚེ།།ཁྲ་མའི་རྣམ་འཕྲུལ་རི་དྭགས་རུ་རུ་ཡིས།།རྨི་ལ་མ་ཚུལ་དུ་སྣ་ཚོགས་བརྡའ

ཐབས་ཀྱིས།།གདམས་ངག་ལུང་བསྟན་ཐོབ་ལ།ཧ་ལ་ཧ་ཡུལ་གྱི་ཁུ་རེ་ཆེན་མོ་རུ།།ནམ་མཁའི་ཐིག་ལེ་ངུར་སྨྲིག་ཟློས་གར་ཅན།།རྗེ་བཙུན་དམ་པའི་ཞལ་བཟང་མངོན་གྱུར་ཞིང་།།དགྱེས
དགུས་གཟེངས་སུ་བསྟོད་ལ།དེའི་ཚེ་འཛམ་གླིང་ཡུལ་ན་ཆེས་དཀོན་པའི།།མཁོ་དགུའི་དངོས་པོ་དུ་མའི་འབྱོར་ཚོགས་ཀྱིས།།མཆོད་སྤྲིན་འཕྲེང་བར་སྤེལ་ཏེ་སྲིད་མཐའ་བར།།བཞུགས་པའི་རྟེན་འབྱུང་སྤེལ་ལ
གྲོལ་བའི་མགོན་པོའི་རྣམ་རོལ་རྗེ་དེས་ཀྱང་།།ཆོས་དང་ཟང་ཟིང་བདོག་པའི་སྐྱེས་བཟང་གིས།།མངོན་པར་བཀུར་ཞིང་ཕྲལ་ཡུན་སྨན་པ་ཡི།།གསུང་གི་སྣང་བ་སྩོལ་ལ།མཁས་མང་ལེགས་བཤད་སྒྲོག་པའི
འདུས་གླ་ཡི།།བསྟི་གནས་གནྡྷོ་ལ་དང་ཐོས་བསམ་གྱི།།ཁང་བུ་གྲངས་མང་བསྐྲུན་པས་བློ་གསལ་རྣམས།།བདེ་བར་བག་ཕེབས་མཛད་ལ།ཡོན་ཏན་ཞིང་མཆོག་རིན་ཆེན་རྣམ་གསུམ་དང་།།ཕན་འདོགས
ཞིང་གྱུར་ཕ་མར་བཅས་པ་དང་།།སྡུག་བསྔལ་ཞིང་གྱུར་ཏམ་ཐག་འགྲོ་རྣམས་ལ།།ཕན་པ་ཆད་མེད་སྩོལ་ལ།བསྟན་དང་འགྲོ་ལ་སྨན་པའི་འཕྲིན་ལས་ནི།།གྲངས་མེད་གངྒའི་རྡུལ་མཉམ་བསྟན་མཛད་ཅིང་།།
ད་དུང་རློམས་སེམས་བྲལ་བའི་སྤྲོ་དགའ་ཡིས།།རྒྱ་ཆེར་སྤེལ་བར་མཛད་ལ།གསུང་གི་གསང་བ་ཆ་ཤས་ཙམ་གྱིས་ཀྱང་།།བཤེས་གཉེན་བསྟེན་ཚུལ་མི་རྟག་བསམ་པ་སོགས།།བླང་དང་དོར་བྱའི་ཆོས་ཀྱི་གནད།།

བཟང་པོ།།འབའ་ཞིག་འདོམས་པར་མཛད་ལ།ནག་པོའི་ཕྱོགས་ཀྱི་མཚན་མ་ཅི་བྱུང་ཡང་།།ཐུགས་རྗེའི་ནུས་པས་དམིགས་མེད་ཞི་གྱུར་ཅིང་།།ཌཱ་ཀིའི་གཙོ་མོས་སྐུ་ཚེ་མཛད་འཕྲིན་གྱི།།ལུང་བསྟན་དབྱངས་སུ་
བསྙད་ལདངུལ་དཀར་ཞུན་མའི་ཁམས་ལས་ཡོངས་གྲུབ་པའི།།ཚེ་སྦྱིན་ཡིད་བཞིན་འཁོར་ལོའི་སྣང་བརྙན་མཆོག།དངོས་དང་མཚུངས་པའི་རྟེན་བཟང་བསྐྲུན་པ་ཡིས།།འཆི་བདག་གཡུལ་ངོ་བཅོམ་ལདཔག
ཡས་དགེ་འདུན་འདུ་བའི་གནས་གཞི་དང་།།རྟེན་མཆོག་མཐའ་ཀླས་བསྐྲུན་རྣམས་བསྐལ་བའི་བར།།རྟག་བརྟན་མི་ཤིག་ངོ་བོར་བཞུགས་པ་ཡི།།རབ་ཏུ་གནས་པར་མཛད་ལ།འཇམ་དཔལ་དབྱངས་དངོས་ཆོས
ཀྱི་རྒྱལ་མཚན་གྱི།།ལེགས་བཤད་ཆེ་ཆུང་གྲུབ་མཐའི་རྣམ་གཞག་སོགས།།ཐར་འདོད་བློ་གསལ་རྣམས་ལ་སྨན་ཕྱིར་དུ།།འཛད་མེད་པར་དུ་བསྐྲུན་ལ།ལས་བཞིའི་བདག་མོ་དཔལ་ལྡན་དམག་ཟོར་མའི།།ཆོས
ཀྱི་བདག་པོར་དམ་པས་དབང་བསྐུར་ལྟར།།འདོད་ཁམས་དབང་ཕྱུག་མས་ཀྱང་ཕྲན་བཞིན་དུ།།གཡེལ་མེད་འཕྲིན་ལས་སྒྲུབ་ལ།འཇམ་མགོན་ཆོས་ཀྱི་རྒྱལ་པོའི་ལེགས་བཤད་སོགས།།སྲིད་ན་དཀོན་པའི
གླེགས་བམ་མཐའ་ཀླས་པ།།བླ་ན་མེད་པའི་སྲི་ཞུ་དང་བཅས་ཏེ།།རྟེན་གྱི་མཆོག་ཏུ་བསྐྲུན་ལ།སླར་ཡང་རྡོ་རྗེ་འཆང་དབང་ལྕང་སྐྱའི་ཞབས།།ཕྱོགས་འདིའི་མགོན་དུ་དྲངས་ནས་ལུགས་གཉིས་ཀྱི།།མཆོད་པས་མངོན

པར་བཀུར་ཞིང་དམ་ཆོས་ཀྱི།།ཆར་རྒུན་དབབ་པར་བསྐུལ་ལ།སྣོད་དང་ལྡན་པའི་ལས་ཅན་དུ་མ་ལ།།བརྩེ་བ་ཆེན་པོའི་མ་དྲོས་ཀློང་ཡངས་ནས།།དབང་ལུང་མན་ངག་ཆུ་ཀླུང་རྣམ་བཞིའི་རྒྱུན།།ཆད་
མེད་འཇོ་བར་མཛད་ལ།མི་ཟད་འདོད་དགུའི་དཔལ་འབྱོར་ཆར་བཞིན་དུ།།བབ་ཀྱང་ཆ་ཙམ་ཆུང་འཛར་མི་མཛད་པར།།རླབས་ཆེན་དགེ་ཚོགས་ཁོ་ནའི་རྒྱུར་སྨིན་པའི།།རྒྱལ་བའི་མཛད་པ་སྒྲུབ་ལ།ཕྱི་རབས་བསྟན
དང་འགྲོ་ལ་སྨན་ཕྱིར་དུ།།གང་ཐུགས་ཆོས་ཀྱི་མཛོད་སྒོ་དབྱེ་བ་ལས།།མདོ་སྔགས་གནད་གསང་སྟོན་པའི་ལེགས་བཤད་ཀྱི།།གླེགས་བམ་ཅི་ཡང་སྤེལ་ལ།རྣམ་ཀུན་དྲན་ཤེས་བག་ཡོད་བརྟན་པོ་ཡིས།།ཚུལ་མིན
ཡིད་བྱེད་རྒྱུ་བ་ཆ་ཙམ་ཡང་།།འབྱུང་བའི་གོ་སྐབས་བྲལ་བའི་བརྟུལ་ཞུགས་ཅན།།ཀ་ཏ་ཡ་ན་གཉིས་པར།རྨད་བྱུང་ཁྱད་པར་འཕགས་པའི་ཞིང་རྣམས་ལ།།ལོག་པར་འཁུ་བའི་སེམས་འཆང་དགྲ་དང་བགེགས།།
རྩད་ནས་གཅོད་ཕྱིར་བསྟན་བསྲུང་རྒྱ་མཚོ་ལ།།བཀའ་བསྐོས་གཉེར་དུ་གཏད་ལ།སྤྱན་རས་གཟིགས་དབང་བློ་བཟང་རྒྱ་མཚོའི་སྡེས།།རྨི་ཉམས་ཚུལ་དུ་དབང་བཞི་བསྐུར་མཛད་ཅིང་།།བདེ་སྟོང་ཡེ་ཤེས་གང་གི་ཐུགས
རྒྱུད་ལ།།བསྟིམ་པའི་མཚན་མ་བརྙེས་ལ།བསྟན་པའི་གཞི་མ་ཚུལ་ཁྲིམས་ཉིད་ཡིན་པར།།རྒྱལ་བས་ཡང་ཡང་བསྔགས་པའི་གནད་གཟིགས་ནས།།གང་ལ་བརྟེན་པའི་འགྲོ་རྣམས་ཚུལ་ཁྲིམས་ཀྱི།།བསླབ་པ་ཁོ་ནར

འགོད་ལ།སྦྱིན་ཚུལ་བཟོད་དང་བྱརྩོན་འགྲུས་བསམ་གཏན་དང་།།ཤེས་རབ་དང་བཅས་ཕ་རོལ་ཕྱིན་དྲུག་གི།རྒྱལ་སྲས་སྤྱོད་པའི་ཉམས་ལེན་ཡོངས་རྫོགས་པའི།།སར་གནས་སེམས་དཔའ་ཆེ་ལ།བཟང་པོའི
སྤྱོད་ལས་རྣམ་ཀུན་མི་གཡེལ་བས།།བཟང་པོའི་ཞིང་མགོན་གཟི་བརྗིད་རྒྱལ་པོ་ཡིས།།བཟང་པོའི་སྐུ་གསུང་ཐུགས་ཀྱིས་བྱིན་རླབས་པས།།བཟང་པོའི་དངོས་གྲུབ་བརྙེས་ལ།འཁོར་བ་མ་སྟོང་པར་དུ་གདུལ་བྱའི་དོན།།
མཛད་པའི་ཐུགས་བསྐྱེད་དམ་བཅའ་མི་གཡེལ་བས།།ཡང་ཡང་མཆོག་གི་སྦྲུལ་སྐུའི་ཟློས་གར་དུ།།འབྱོན་པར་ཞལ་གྱིས་འཆེས་ལ།སྙིང་རྗེའི་ལྷ་མཆོག་སྤྱན་རས་གཟིགས་དབང་གི།ཐུགས་རྗེ་བསྐུལ་ཕྱིར་གཟུངས་
མཆོག་ཡི་གེ་དྲུག།ཡང་ཡང་གས་སུ་བསྙེན་པས་འགྲོ་མང་པོ།།གྲུ་འཛིན་ཞིང་དུ་སྦྱོར་ལ།བཅོམ་ལྡན་སྨན་གྱི་བླ་མ་བདེ་གཤེགས་བརྒྱད།།སྙིགས་མའི་མགོན་པོ་འགྲན་ཟླ་མེད་གཟིགས་ནས།།བྱིན་རླབས
དབང་དང་ཕྱག་མཆོད་ཆོ་ག་སོགས།།རྒྱ་ཆེར་སྤེལ་བར་མཛད་ལ།མཚོ་བདུན་ལྷ་ཁང་གནས་ནས་ཕྱིར་བྱོན་ཚེ།།རིང་མིན་དག་པའི་ཞིང་དུ་གཤེགས་པའི་བརྡར།།ལྷ་དང་མཁའ་འགྲོའི་བསུན་མའི་དབང་པོའི
གཞུན་རུ་ཀུན་གྱི་མངོན་སུམ་གྱུར་ལ་་རེ་ཞིག་ཞིང་འདིའི་དངོས་ཀྱི་གདུལ་བར་བྱ།།རྫོགས་ཤིང་མི་རྟག་ངང་ཚུལ་འདོམས་པའི་ཕྱིར།།སྒྲོན་ཟླའི་དམར་ཕྱོགས་སྟོང་པ་དང་པོའི་དུས།།གཟུགས་སྐུའི་དབྱིངས་སུ

སྡུད་ལ།དེ་ཚེ་འོད་གསལ་མངོན་དུ་མཛད་པའི་ལྷས།།ཀུན་གསལ་བཻ་ཌཱུརྱ་ཡི་མདངས་གསལ་ཞིང་།།དཀར་ཕྱོགས་སྐྱོང་བའི་ལྷ་ཡིས་ལྷ་ལམ་ཁྱོན།།འགེངས་པའི་མཆོད་ཚོགས་སྤྲོས་ལ།ཡེ་ཤེས།
སྐུ་མཆོག་དོག་པའི་ཞིང་གཤེགས་ཀྱང་།།རྗེས་འཇུག་འགྲོ་ལ་ལྷག་པར་བརྩེ་བ་ཡིས།།སྐུ་གདུང་ཡིད་བཞིན་དབང་གི་རྒྱལ་པོ་མཆོག།བསོད་ནམས་ཞིང་དུ་བཞག་ལ།ཕྱི་རོལ་འབྱུང་བའི་ཞུགས་ལ་མ་ལྟོས་པར།།
རང་བྱུང་ཡེ་ཤེས་སྒྲོན་མེ་སྦར་བ་ཡིས།།ཡོངས་སུ་སྦྱངས་ཏེ་གྲུབ་དབང་ཐོས་པ་དགའི།།རྣམ་ཐར་དངོས་སུ་ངོམས་ལ།ཕྱོགས་ཀུན་བཟང་པོའི་དད་ཀྱིས་ཁྱབ་པ་དང་།།བར་སྣང་མཆོད་པའི་སྤྲིན་གྱིས་གང་བ་སོགས།།སྣ
ཚོགས་བཟང་པོའི་ལྟས་ཀྱིས་ཉིན་དང་མཚན།།ཡོངས་སུ་འདའ་བར་གྱུར་ལ།བདེ་སྟོང་ཡེ་ཤེས་ངོ་བོའི་ཐུགས་མཆོག་དང་།།རྣམ་ཐར་སྒོ་གསུམ་མཚོན་པའི་ཞུན་མའི་ཐིག།ལྷ་སྐུ་རིང་བསྲེལ་ལ་སོགས་ངོ་མཚར་བའི།།
རྟེན་མཆོག་རྒྱ་ཆེར་སྩལ་ལ།རིང་བསྲེལ་སྙིང་པོར་བཞུགས་པའི་མཆོད་སྡོང་ཆེར།།ཕྱག་མཆོད་སྨོན་དང་བསྐོར་བ་བྱེད་པ་སོགས།།འབྲེལ་ཐོགས་འགྲོ་བ་དཔག་མེད་མཆིས་པ་ཀུན།།འཁོར་བ་མཐའ་ཅན་མཛད
ལ།མགོར་ཁྱོད་སྐུ་གསུང་ཐུགས་ཀྱི་མཛད་པའི་ཚུལ།།མཐའ་དག་བསམ་དང་བརྗོད་པའི་ཡུལ་འདས་ཀྱང་།།འགའ་ཙམ་སྙིང་ནས་དྲན་པའི་མོས་གུས་ཀྱི།།གདུང་བའི་ཤུགས་ཀྱིས་གསོལ་བ་འདེབས་ལགས་ན།།

མི་མངོན་དབྱིངས་ནས་ཐུགས་རྗེའི་ལྕགས་ཀྱུ་ཡིས།།བསྐྱུད་པ་མེད་པར་རྟག་པར་རྗེས་གཟུང་ནས།།སྐྱེ་དང་སྐྱེ་བར་གསུང་གི་གསང་བ་ཀུན།།འཛིན་པའི་སྲས་ཀྱི་ཐུ་བོར་འགྱུར་བྱིན་རློབས།།བསླབ་པ་གསུམ་གྱིས་རང་རྒྱུད་
མཛེས་བྱས་ཤིང་།།བསྡུ་བ་རྣམ་བཞིས་གཞན་དོན་སྤྱོད་པ་སོགས།།རྗེ་བཙུན་བླ་མ་གང་གི་རྣམ་ཐར་གྱི།།ཕྱི་རྗེས་ཡོངས་སུ་ཟིན་པར་བྱིན་གྱིས་རློབས།།ངེས་འབྱུང་བྱང་སེམས་ཡང་དག་ལྟ་བ་གསུམ།།ལམ་གྱི་སྲོག་ཏུ་བྱེད
པའི་ཉམས་ལེན་གྱིས།།འདི་སྣང་ཞེན་པའི་འཁྲི་བ་ཀུན་བཅད་ནས།།གཏན་གྱི་དོན་ཆེན་སྒྲུབ་པར་བྱིན་གྱིས་རློབས།།འདི་ནས་བཟུང་སྟེ་ཚེ་རབས་ཐམས་ཅད་དུ།།རྗེ་བཙུན་བླ་མ་གང་གིས་རྗེས་གཟུང་ཞིང་།།ཟང་ཟིང་བཀུར
སྟི་བཀའ་བཞིན་སྒྲུབ་པ་ཡི།།མཉེས་པ་གསུམ་གྱི་ཉམས་ལེན་མཐར་ཕྱིན་ཤོག།དེ་ཡི་མཐུ་ལས་རྒྱལ་སྲས་སྤྱོད་ཀུན་ལ།།ཞུམ་པ་མེད་པར་སློབ་པའི་བརྩོན་འགྲུས་ཀྱིས།།གཞན་དོན་རླབས་ཆེན་སྤྱོད་ཅིང་ས་ལམ་གྱི།།
བགྲོད་པ་མཐའ་དག་རིང་མིན་མཐར་བྱིན་ཤོག།མྱུར་དུ་ཟུང་འཇུག་སྐུ་བཞིའི་གོ་འཕང་མཆོག།མངོན་དུ་བྱས་ནས་མཁའ་ཁྱབ་འགྲོ་བ་ཀུན།།མུ་མཐའ་མེད་པའི་འཁོར་བའི་རྒྱ་མཚོ་ལས།།སྒྲོལ་བའི་མགོན་སྐྱབས
དམ་པར་འགྱུར་བར་ཤོག།དཔལ་ལྡན་བླ་མའི་ཐུགས་རྗེའི་བྱིན་མཐུ་དང་།།ཆོས་ཉིད་རྟེན་འབྲེལ་མི་བསླུའི་བདེན་པ་དང་།།ལྷག་བསམ་རྣམ་པར་དག་པའི་དགེ་མཐུ་ཡིས།།ཇི་ལྟར་སྨོན་པའི་གནས་ཀུན་འགྲུབ་གྱུར་ཅིག།

ཅེས་རྗེ་བཙུན་དཔལ་ལྡན་བླ་མ་དམ་པ་ལུང་ལུང་ཨརྱ་པཎྜི་ཏ་ངག་དབང་བློ་བཟང་བསྟན་པའི་རྒྱལ་མཚན་གྱི་རྣམཐར་གསོལ་འདེབས་དད་པའི་པདྨོ་འཛུམ་པའི་ཉིན་བྱེད་ཅེས་བྱ་བ་འདི་ནི།མེ་རྟ་ལོ་སྐྱབས་རྗེ་དམ་པ་དེ་ཉིད་ཀྱི་དཀོད
རྫོགས་གྲུབ་པར་བོད་དུ་འབྱོར་པའི་མི་སྣ་ཆོས་རྗེ་ཞབས་དྲུང་གཞན་ཕན་ནམ་མཁའ་དང་།གཉེར་བ་ཡེ་ཤེས་འཕྲིན་ལས།ཤེས་རབ་འཕེལ་རྒྱས་བཅས་ནས་རྣམ་ཐར་དོན་བསྡུ་གསོལ་འདེབས་དང་འབྲེལ་པ་ཁ་ཏོན་བགྱིད་ཆོག་པ་ཞིག་དགོས་ཞེས་དངོས་པོའི་རྟེན
དང་བཅས་ཏེ་བསྐུལ་བ་ལྟར།རྒྱལ་དབང་ཐམས་ཅད་མཁྱེན་གཟིགས་ཕྱག་ན་པདྨོའི་སྐུ་བཅར་དར་ཧན་མཁན་མིང་འཛིན་པ་བློ་བཟང་འཕྲིན་ལས་རྣམ་རྒྱལ་ནས་བྲིས་པ་སྟེ།དེ་ཡང་རྣམ་ཐར་གྱི་བརྗོད་དོན་རྣམས་ཀུན་གྱིས་གོ་བདེ་བའི་སླད་དུ་སྟན
ག་སོགས་ཀྱིས་མ་བཅིང་བར་འབོལ་རྩོམ་ཁོ་ནའི་ཚུལ་དུ་བཀོད་པ་འདིས་ཀྱང་འགྲོ་ཀུན་ཐེག་མཆོག་དགེ་བའི་བཤེས་ཀྱིས་རྗེས་སུ་འཛིན་པའི་རྒྱུར་གྱུར་ཅིག།
རྗེ་བཙུན་བླ་མའི་རྣམ་ཐར་གསོལ་འདེབས་འདི།།ཚུལ་གནས་ཤེས་རབ་འཕེལ་རྒྱས་དད་གུས་ཀྱིས།།ཡོན་སྦྱར་བར་བསྒྲུབས་དགེ་བས་ཚེ་རབས་ཀུན།།བཤེས་གཉེན་མཆོག་གིས་འབྲལ་མེད་རྗེས་འཛིན་ཤོག།